**Ministru kabineta noteikumu projekta**

**"Grozījumi Ministru kabineta 2015.gada 25.augusta noteikumos Nr.497 "Notiesātā vai apcietinātā pārvešanas un apsardzes kārtība veselības aprūpes pakalpojuma saņemšanas laikā ārstniecības iestādē ārpus ieslodzījuma vietas""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta "Grozījumi Ministru kabineta 2015.gada 25.augusta noteikumos Nr.497 "Notiesātā vai apcietinātā pārvešanas un apsardzes kārtība veselības aprūpes pakalpojuma saņemšanas laikā ārstniecības iestādē ārpus ieslodzījuma vietas"" (turpmāk – noteikumu projekts) mērķis – noteikt Ieslodzījuma vietu pārvaldes (turpmāk – Pārvalde) operatīvā transportlīdzekļu tehnisko stāvokli un aprīkojumu.Noteikumu projekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Latvijas Republikas tiesībsargs 2018.gadā aktualizēja jautājumu par apstākļiem transportlīdzekļos, kas paredzēti ieslodzīto pārvadāšanai (konvojēšanai). Nepastāvot noteiktām prasībām transportlīdzekļiem un apstākļiem ieslodzīto konvojēšanai, nevar objektīvi izvērtēt to atbilstību satiksmes drošības kontekstā. Turklāt tas liedz arī iestādei (Ieslodzījuma vietu pārvaldei) noteikt vienotas un pamatotas prasības, veicot transportlīdzekļa pārbūvi vai pielāgošanu ieslodzīto personu konvojēšanai. Līdz ar to pastāv iespējamība, ka apstākļi šajos transportlīdzekļos var nebūt droši ieslodzītām personām ceļu satiksmes drošības izpratnē. Savukārt no cilvēktiesību viedokļa raugoties, nav pieļaujama situācija, ka ieslodzītie tiek pārvietoti transportlīdzekļos, kuros apstākļi neatbilst ceļu satiksmes drošības prasībām, un var radīt draudus šo personu dzīvībai vai veselībai.Saskaņā ar Ministru kabineta 2015.gada 25.augusta noteikumu Nr.497 "Notiesātā vai apcietinātā pārvešanas un apsardzes kārtība veselības aprūpes pakalpojuma saņemšanas laikā ārstniecības iestādē ārpus ieslodzījuma vietas" (turpmāk – Noteikumi Nr.497) 1.punktu, noteikumi nosaka kārtību, kādā Ieslodzījuma vietu pārvaldes amatpersona ar speciālo dienesta pakāpi (turpmāk – amatpersona) nodrošina apcietinātā, ar brīvības atņemšanu notiesātā vai personas, kurai naudas sods vai piespiedu darbs aizstāts ar īslaicīgu brīvības atņemšanu (turpmāk – ieslodzītais), pārvešanu no ieslodzījuma vietas uz ārstniecības iestādi ārpus ieslodzījuma vietas veselības aprūpes pakalpojuma saņemšanai un ieslodzītā apsardzi šāda veselības aprūpes pakalpojuma saņemšanas laikā (turpmāk – pārvešana un apsardze). Noteikumu Nr.497 13.punkts noteic, ka ieslodzīto pārved ar ieslodzījuma vietas operatīvo transportlīdzekli, kura salons aprīkots ar vienu vai vairākiem slēdzamiem nodalījumiem (turpmāk – speciāli aprīkots transportlīdzeklis), citu ieslodzījuma vietas dienesta transportlīdzekli vai Neatliekamās medicīniskās palīdzības dienesta transportlīdzekli.Ceļu satiksmes likuma 17.pants noteic, ka operatīvos transportlīdzekļus ir tiesības lietot juridiskajām personām, kuru sarakstu, kā arī operatīvo transportlīdzekļu izmantošanas kārtību apstiprina Ministru kabinets. Operatīvie transportlīdzekļi jāapzīmē un jāaprīko atbilstoši Latvijas Republikā obligāto standartu prasībām.Ministru kabineta 1999.gada 31.augusta noteikumu Nr.304 "Noteikumi par operatīvajiem transportlīdzekļiem" 4.16.apakšpunkts noteic, ka tiesības lietot šo noteikumu 2.1.apakšpunktā minētos operatīvos transportlīdzekļus ir Ieslodzījuma vietu pārvaldei.Ieslodzījuma vietu pārvaldes (turpmāk – Pārvalde) īpašumā esošie operatīvie transportlīdzekļi ir aprīkoti atbilstoši 2009.gada 30.jūnija valsts standartam LVS 63:2015/A2:2017 "Operatīvie transportlīdzekļi, krāsojums, aprīkojums".Turklāt nevienā iepriekš minētājā normatīvajā aktā nav noteikts operatīvo transportlīdzekļu tehniskais stāvoklis un tā aprīkojums. Ievērojot minēto un pamatojoties uz Latvijas Republikas tiesībsarga norādījumu, tiks veikti grozījumi noteikumu projektā ar mērķi papildināt Noteikumus Nr.497. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Pārvalde. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ieslodzītas personas, kuras nepieciešams pārvest no ieslodzījuma vietas uz ārstniecības iestādi ārpus ieslodzījuma vietas veselības aprūpes pakalpojuma saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts nerada ietekmi uz valsts vai pašvaldību budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Nepieciešams izdarīt grozījumus Ministru kabineta 2015.gada 25.augusta noteikumu Nr.497 "Notiesātā vai apcietinātā pārvešanas un apsardzes kārtība veselības aprūpes pakalpojuma saņemšanas laikā ārstniecības iestādē ārpus ieslodzījuma vietas"" 13.punktā, paredzot, ka tiks noteikts Pārvaldes operatīvo transportlīdzekļu tehniskais stāvoklis un aprīkojums. |
| Atbildīgā institūcija | Tieslietu ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība un komunikācijas aktivitātes nodrošinātas saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1apakšpunktu, kurš noteic, ka sabiedrības pārstāvji ir aicināti līdzdarboties, rakstiski sniedzot viedokli par likumprojektu. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2020.gada \_\_\_\_.\_\_\_\_tika ievietots Pārvaldes tīmekļa vietnē. |
| 3. | Sabiedrības līdzdalības rezultāti |   |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija un Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Škavronska 67036751

Diana.Skavronska@tm.gov.lv

Kafijatullovs 67290242

Igors.Kafijatullovs@ievp.gov.lv